131 



Le koy de Gaule. 

 Ancelot, amy débonnaire, 

 Fais le entrei' en ce repaire, 

 A celle fin que on le voye. 



Passevent, a ffenoulz, dit: {il s^ agenouille) 

 475 Hault roy puissant, de bol affaire. 

 Dieu vous doint sa volonte faire 

 Et vous envoyé soûlas et joye! 



Le ROY. 



Messaiger, sans lonc séjour faire 

 Lieve sus et si nous prophere 

 480 Ce qui t'aniaine ceste voye. 

 Dy tost, affin qu'on y pourvoye 

 Promptement; ainsi se doit faire. 

 Il se lieve. 



Passevant, en soy levant. 

 Hault roy, seigneur de bel affaire, 

 Dieu vous doint sa voulenté faire 

 loi. 5 V" a. 485 Et vous envoyé soûlas et joye! 



Ancelot. 

 Ce hcrault je vous aconvoye 

 Vers vous pour ung niessaige faire. 



Le koy. 

 Avance toy, si nous declaire 

 Le fait qui en ce lieu t'amainc. 



Passevent. 



490 Trespuissant roy de ce demaine, 

 Philippe, l'empereur de Romme, 

 Qui vous tient et clame son homme 

 Vous mande, treshault prince sage, 

 Par moy qui suis le sien messaige, 



495 Que sans delay ne séjour faire 



480 Qui. 



Vous luy venics hommaigc faire, 

 Ainsi qu'ont fait voz ancesseurs 

 Aux aiiltres deffuntz empereurs, 

 Car tous temps soubz leur maintenue 



500 Est Gaule gardée et tenue: 

 Il n'est memoire de contraire; 

 Et pourtant, hault roy débonnaire, 

 Je vous somme de par mon sire 

 Qui maintient de Romme l'empire, 



505 Que vous luy veniés faire hommage 

 Et luy transmettes le truage 

 Que vous luy debvés de long temps, 

 Ou sinon de par luy pretens 

 A vous assigner la journée 



510 A la my may, car son armée 

 Envoyera pour avoir la fin 

 Devant Coulongne sur le Rin 

 Qui est de Gaule la frontière. 

 C'est la sommation entière 



515 Ou mon pouoir est contenu. 



Le rot. 

 Messager, j'auray optenu 

 Conseil es nobles de ma terre. 

 Avant que j'enprengne la guerre 

 Contre luy pour ceste semonce. 

 520 Tu ne peulz avoir ta responce 

 D'icy a .XV. jours ou tant, 

 Mais tu seras payé content 

 Pour ton séjour, n'en ayes doubte. 



Passevent. 

 Trespuissant roy que je redoubte, 

 525 Faictes a vostre voulenté, 

 Mes que je soye diligente; 

 Je ne vous requier aultre chose. 



Le ROY. 

 Sus! Ancelot, c'om se dispose 



fol. 5 v° b. 



